Návrh rozhodnutie Rady o určení Európskeho hlavného mesta kultúry na rok 2013 /* KOM/2009/0176 v konečnom znení */





[pic] | KOMISIA EURÓPSKYCH SPOLOČENSTIEV | Brusel, 20.4.2009 KOM(2009) 176 v konečnom znení Návrh ROZHODNUTIE RADY o určení Európskeho hlavného mesta kultúry na rok 2013 DÔVODOVÁ SPRÁVA V rozhodnutí Európskeho parlamentu a Rady č. 1622/2006/ES z 24. októbra 2006 o činnosti Spoločenstva na podporu projektu Európske hlavné mesto kultúry na roky 2007 až 2019[1] sa ustanovuje postup určovania európskych hlavných miest kultúry. Podľa článku 2 uvedeného rozhodnutia sa od roku 2009 za európske hlavné mestá kultúry určia dve mestá z dvoch členských štátov, v súlade s chronologickým poradím ustanoveným v prílohe k danému rozhodnutiu. V roku 2013 budú usporiadateľmi tohto podujatia Francúzsko a Slovensko. Nominácia európskych hlavných miest kultúry na rok 2013 a nasledujúce roky podlieha ďalej uvedenému postupu. Každý príslušný členský štát uverejňuje výzvu na predkladanie prihlášok najneskôr šesť rokov pred začatím podujatia. Výberová komisia pozostávajúca z 13 nezávislých odborníkov v oblasti kultúry sa stretne na predbežnom výberovom zasadnutí najneskôr päť rokov pred začatím podujatia. Výberová komisia posudzuje zaslané žiadosti na základe kritérií stanovených v článku 4 rozhodnutia 1622/2006/ES a vypracuje zoznam kandidujúcich miest, ktoré sa budú po doplnení žiadostí ďalej posudzovať. Deväť mesiacov po predbežnom výberovom zasadnutí zvolá každý príslušný členský štát výberovú komisiu na účely konečného výberu. Po dôkladnom posúdení predbežne vybraných miest na základe kritérií stanovených pre túto činnosť výberová komisia odporučí nomináciu jedného mesta v každom príslušnom členskom štáte. Na základe týchto odporúčaní každý z týchto dvoch členských štátov navrhne jedno mesto, ktoré by sa malo stať Európskym hlavným mestom kultúry, a oznámi to Európskemu parlamentu, Rade, Komisii a Výboru regiónov najneskôr štyri roky pred začatím príslušného podujatia. Európsky parlament môže postúpiť svoje stanovisko Komisii, najneskôr však tri mesiace po prijatí nominácií. Rada na základe odporúčania Komisie oficiálne určí príslušné mestá na rok, na ktorý boli nominované. Po skončení súťaže pozostávajúcej z dvoch kôl, ako sa uvádza vyššie, výberová komisia vo svojich správach zo septembra a októbra 2008 odporučila, aby sa usporiadateľmi tohto podujatia v roku 2013 stali mestá Marseille (Francúzsko) a Košice (Slovensko) v uvedenom poradí. Obidva členské štáty oznámili tieto nominácie Európskemu parlamentu, Rade, Komisii a Výboru regiónov do konca roku 2008. Európsky parlament zaslal začiatkom marca 2009 súhlasné stanovisko komisárovi Figeľovi. Na základe uvedeného Komisia v súlade s článkom 9 ods. 3 rozhodnutia 1622/2006/ES predkladá Rade priložené odporúčanie na oficiálne určenie miest Marseille a Košice v uvedenom poradí za „Európske hlavné mesto kultúry 2013“. Návrh ROZHODNUTIE RADY o určení Európskeho hlavného mesta kultúry na rok 2013 RADA EURÓPSKEJ ÚNIE, so zreteľom na Zmluvu o založení Európskeho spoločenstva, so zreteľom na rozhodnutie Európskeho parlamentu a Rady č. 1622/2006/ES o činnosti Spoločenstva na podporu projektu Európske hlavné mesto kultúry na roky 2007 až 2019[2], so zreteľom na správy výberovej komisie zo septembra a októbra 2008 týkajúce sa výberového postupu pre európske hlavné mestá kultúry vo Francúzsku a na Slovensku v uvedenom poradí a na stanovisko vydané Európskym parlamentom, berúc do úvahy, že kritériá uvedené v článku 4 rozhodnutia č. 1622/2006/ES sú v plnej miere splnené, so zreteľom na odporúčanie Komisie z 2009, ROZHODLA TAKTO: Článok 1 Mestá Marseille (Francúzsko) a Košice (Slovensko) sú určené za „Európske hlavné mesto kultúry 2013“. V Bruseli Za Radu predseda [1] Ú. v. EÚ L 304, 3.11.2006, s. 1. [2] Ú. v. EÚ L 304, 3.11.2006, s. 1.